จังหวัดแพร่ จัดงานเส้นทางแห่งความรัก จากเวียงลอสู่เวียงสรอง เชื่อมโยงท่องเที่ยว พะเยา-แพร่
สำนักงานวัฒนธรรมจังหวัดแพร่ เชื่อมโยงการท่องเที่ยวกลุ่มจังหวัดภาคเหนือตอนบน 2 เส้นทาง พะเยา-แพร่ “เส้นทางแห่งความรักจากเวียงลอสู่เวียงสรอง” ตามเส้นทางตำนานรักพระลอ พระเพื่อน พระแพง        ที่อุทยานลิลิตพระลอ บ้านพระธาตุพระลอ ตำบลบ้านกลาง อำเภอสอง จังหวัดแพร่ นายอนุศิษฏ์ ไทยรวีวงศ์ รองผู้ว่าราชการจังหวัดแพร่  ร่วมกับนางรุจิกาญจน์ ทันใจ วัฒนธรรมจังหวัดแพร่ ชาวบ้านจากอำเภอสอง จังหวัดแพร่ และชาวจังหวัดพะเยาร่วมกิจกรรม “เส้นทางแห่งความรักจากเวียงลอสู่เวียงสรอง” เพื่อเชื่อมโยงประวัติศาสตร์โบราณสถานเวียงลอ จังหวัดพะเยา และอุทยานลิลิตพระลอ จังหวัดแพร่ ตามเส้นทางตำนานรักพระลอ พระเพื่อน พระแพง และร่วมกันพัฒนารูปแบบกิจกรรมท่องเที่ยว สัมผัสวัฒนธรรมวิถีชีวิตให้เป็นที่รู้จักแพร่หลาย ในนักท่องเที่ยวทุกกลุ่ม และดึงความสนใจให้นักท่องเที่ยวมาเยี่ยมชม ในช่วงที่ไม่ใช่ฤดูกาลท่องเที่ยว เสริมการท่องเที่ยวเมืองรอง        วัฒนธรรมจังหวัดแพร่ กล่าวว่า งาน “เส้นทางแห่งความรักจากเวียงลอสู่เวียงสรอง” จัดขึ้นวันที่ 22 - 23 กรกฎาคม 2562 ณ อุทยานลิลิตพระลอ บ้านพระธาตุพระลอ อำเภอสอง มีกิจกรรมการแสดงแสง สี เสียง “สืบสรวงสา พญาลอ นาฏการความรักแห่งเมืองสรอง”นำเสนอนิทรรศการร่องรอยความเกี่ยวเนื่องทางประวัติศาสตร์ ตำนานเรื่องราว เวียงลอ และเวียงสรอง โดยนักแสดงชื่อดัง การสาธิตทางด้านวัฒนธรรม อาทิ การรำยอยศพระลอ, ฟ้อนขันดอก, ฟ้อนผางประทีป, รำเจิงมวย, การแสดงจากกลุ่มผู้สูงอายุภูมิปัญญา ด้านความเชื่อด้านพิธีกรรมการเป่ารักษาโรคของหมอพื้นบ้าน, การสะเดาะเคราะห์, การจักสาน, ทำขนมกล้วยอบน้ำผึ้ง น้ำพริกลาบ, การผ้ามัดย้อม, แกะสลัก         ส่วนวันที่ 23 กรกฎาคม 2562 คณะนักท่องเที่ยว ศึกษาดูงานสักการะถ้ำปู่เจ้าสมิงพราย แหล่งท่องเที่ยวหมู่บ้านนวัตวิถีบ้านพระธาตุพระลอ “สระเพื่อน แพง” เรียนรู้และการสาธิตภูมิปัญญาพื้นบ้าน การแกะสลักไม้สัก การทำพวงกุญแจ การสานฝักพร้า ฝักมีด สานตะกร้า ถักไม้กวาด #งานเส้นทางแห่งความรัก จากเวียงลอสู่เวียงสรอง #เชื่อมโยงท่องเที่ยว พะเยา-แพร่ #สำนักข่าวกรมประชาสัมพันธ์ #NNT #ILOVETHAILAND